Source: http://sportulsatmarean.ro/index.php/baschet/item/2437-baschet-csm-satu-mare-a-invins-bc-pharmaserv-marburg-in-liga-europei-centrale-cewl
Timestamp: 2018-01-17 22:17:27+00:00

Document:
Foto: Valentin Păduraru/Sportul Sătmărean
CSM Satu Mare a câștigat meciul jucat în această seară în Liga Europei Centrale (CEWL) în compania echipei BC Pharmaserv Marburg (Germania) cu scorul de 84-71 (21-17, 19-18, 26-19, 18-17).
Meciul disputat în Sala LPS Ecaterina Both din Satu Mare s-a jucat în cadrul etapei a IV-a a Ligii Europei Centrale (CEWL) și este a treia victorie consecutivă pentru jucătoarele pregătite de Marius Dobă în competiția europeană. În meciul tur, disputat în Germania, CSM Satu Mare s-a impus la o diferență de 17 puncte, 71-54.
”Sătmărencele” au condus pe toată durata jocului, câștigând toate cele patru sferturi (21-17, 19-18, 26-19, 18-17) însă, până la pauza mare, jucătoarele din Germania au ținut aproape de CSM, la una-două posesii. Diferența în jocul de azi s-a făcut în sfertul trei, când fetele lui Dobă au marcat cele mai multe puncte (26) și au abordat ultima parte a jocului mai relaxate, reușind înainte cu patru minute de finalul jocului să stabilească cea mai mare diferență a meciului, 19 puncte (79-60). De altfel, în ultimul minut de joc, Marius Dobă le-a trimis în teren pe Marina Sfârlea și Renata Szmutku, însă, deși scorul o permitea, nu i-a oferit șansa Anamariei Kadar de a evolua câteva secunde în competiția europeană, rămânând singura dintre cele 20 de jucătoare înscrise pe foaia de joc care nu a evoluat astăzi...
În schimb, antrenorul echipei din Marburg le-a oferit minute bune tuturor jucătoarelor sale (între 16 și 24 minute/jucătoare), iar acestea și-au făcut simțită prezența în teren, fiecare dintre cele zece jucătoare reușind să înscrie în jocul de azi. Pentru CSM Satu Mare toate punctele au fost înscrise de șapte jucătoare, Marina Solopova fiind cea mai bună marcatoare de azi cu cele 22 puncte, Miller, Green, Mandache și Harrison au înscris câte 14 puncte, Uiuiu a marcat cinci puncte, iar Lazăr a transformat o liberă.
CSM Satu Mare va juca din nou acasă, sâmbătă, de la ora 18:00, cu Universitatea Cluj-Napoca, în etapa a X-a a Ligii Naționale de baschet feminin.
Liga Europei Centrale | CSM Satu Mare 84 - 71 BC Pharmaserv Marburg (21-17, 19-18, 26-19, 18-17)
Arbitri: Amalia MArchiș, Ionuț Moraru, Istvan Bertalan;
CSM Satu Mare: Solopova – 22 puncte, Miller – 14 puncte, Green – 14 puncte, Harrison – 14 puncte, Mandache – 14 puncte, Uiuiu – 5 puncte, Lazăr – 1 punct, Szmutku, Sfîrlea, Kadar;
BC Pharmaserv Marburg: Voyonova - 15 puncte, Schaake - 14 puncte, Bertholdt - 13 puncte, Wagner - 7 puncte, Greunke - 6 puncte, Baker - puncte, Bradley - 5 puncte, Winterhoff - 3 puncte, Yohn - 2 puncte, Wilke - 1 punct;
Antrenor: Unger P.
Clasament CEWL, Grupa B:
1. CSM Satu Mare 6 puncte
2. BC Pharmaserv Marburg 6 puncte
2. SBS Ostrava 5 puncte
4. FCC ICIM Arad 4 puncte.

References: CSM 
 CSM 
 CSM 

CSM 
 CSM 

CSM 
 CSM